1. melléklet a pénzben és természetben nyújtott szociális ellátások helyi szabályairól szóló 2/2015.(II. 26.) önkormányzati rendelete módosításáról szóló 8/2020. (X.01.) önkormányzati rendelethez indoklás és hatásvizsgálat

Nagykörű Község Önkormányzata Képviselő-testületének
a pénzben és természetben nyújtott szociális ellátások helyi szabályairól szóló 2/2015.(II. 26.) önkormányzati rendelete módosításáról szóló
8/2020. (X.01.) önkormányzati rendeletéhez
1. Előzetes hatásvizsgálat
1. 
A jogalkotásról szóló 2010. évi CXXX. törvény (Jat) 17. §-a alapján, mint a fenti jogszabály előkészítője az alábbi előzetes hatásvizsgálatot végeztem el a szabályozás várható következményeiről, melyről most tájékoztatom a képviselő-testületet.
a) A tervezett jogszabály hatásai:
a) társadalmi, gazdasági hatás:
- társadalmi hatása: A pályázat útján elnyerhető BM tűzifa időszakos felülvizsgálatára, támogatási jogosultságok pontosítására került sor.
- gazdasági hatása: Költségvetési hatása van. Feltehetően egy nagyobb társadalmi réteg szociális biztonsága válik biztosítottá.
b) környezeti és egészségi következmények:
- jelentős változással nem jár. A szociális biztonságérzet növelése, elősegítheti az egészségesebb életmód, testi-lelki-erkölcsi fejlődés kialakítását.
c) adminisztratív terheket befolyásoló hatások:
- jelentős többlet feladatot nem jelent. Jelenlegi ügyintézési folyamattal továbbra is ellátható.
b) A jogszabályok megalkotásának szükségessége, a jogalkotás elmaradásának várható következményei
Elsősorban a BM szociális tűzifa pályázat eredményessége, annak kiírás szerinti rendeleti szabályozása, előírás.
c) A jogszabály alkalmazásához szükséges személyi, szervezeti, tárgyi és pénzügyi feltételek 
A rendelet alkalmazásához szükséges személyi, tárgyi, szervezeti és pénzügyi feltételek rendelkezésre állnak.

	2. Indoklás
Általános indoklás

Nagykörű Község Önkormányzata Képviselő-testülete a - pályázat útján elnyerhető BM tűzifa időszakos felülvizsgálatára, támogatási jogosultságok pontosítására tekintettel - a pénzben és természetben nyújtott szociális ellátások helyi szabályairól szóló 2/2015.(II. 26.) önkormányzati rendeletét módosítja.


Részletes indoklás

1. § A BM szociális tűzifa támogatás kérelem benyújtása, az elbírálás és kiosztás határideje került módosításra.
2. § A rendelet hatályba léptető és hatályát vesztő rendelkezéseit tartalmazza.

